**TÁMOGATÁSI SZERZŐDÉS**

amely létrejött egyrészről:

Budapest Főváros VII. kerület Erzsébetváros Önkormányzata

(székhelye: 1073 Budapest, Erzsébet körút 6.; törzskönyvi azonosító száma:735704; KSH statisztikai számjele: 15735708-8411-321-01; adóazonosító száma: 15735708-2-42; számlaszáma: 11784009-15507008-10030008; képviselője: Niedermüller Péter polgármester –a továbbiakban: Önkormányzat),

valamint másrészről:

társasház neve, címe: Budapest VII. kerület, …………….szám ... hrsz, alatti Társasház

(adószáma: ……………………..; Társasház számlaszáma: ……………………; Közös képviselő cég/személy neve: …………….cég esetén képviseli: …………………..; postacíme: ………………………………………….., a továbbiakban: Társasház)

(*a továbbiakban együtt: Felek*) között az alulírott napon és helyen az alábbi feltételekkel:

**I. A támogatási szerződés tárgya**

* 1. A Felek megállapítják, hogy a Budapest VII. kerület, **……………………...** szám alatti Társasház az Önkormányzat által a társasházaknak nyújtható felújítási támogatásról szóló 7/2016. (II. 18.) számú önkormányzati rendelet (*a* *továbbiakban: rendelet*) alapján kiírt 2020. évi Társasház Felújítási Pályázaton …..………,- Ft, azaz ……………………….. forint összegű támogatáshoz jutott az Önkormányzat Képviselő-testülete Pénzügyi és Kerületfejlesztési Bizottságának (a továbbiakban: Bizottság) **…/2020. (………)** számú határozata alapján.

Az elnyert támogatás kizárólag a pályázatban megjelölt **LED, kukatároló és kerákpártároló** munkára használható fel, a benyújtott pályázati dokumentum részét képező tételes kivitelezői árajánlat szerint.

* 1. Jelen fejezet 1) pontjában megjelölt munkát a Társasház a szerződés megkötését követő 90 napon belül köteles elvégeztetni. **A munka elvégzését, valamint a műszaki átadást követően a társasház köteles benyújtani a közös képviselő által hitelesített számlamásolatokat** **és a munka elvégzését igazoló dokumentumokat a jelen szerződés II. fejezet 4) pontjában foglaltak alapján, legkésőbb a szerződéskötéstől számított 120 napon belül**. Előre nem látható okok esetén a társasház az elszámolási határidő lejárta előtt kérheti a határidő meghosszabbítását, amelyről a Bizottság dönt. A határidőt a Bizottság egy alkalommal, legfeljebb 30 nappal hosszabbíthatja meg. A határidők elmulasztása szerződésszegésnek minősül, mely esetben a teljes támogatást vissza kell utalni az önkormányzat számlájára.
  2. A Társasház vállalja, hogy jelen szerződés ellenjegyzésétől számított 2 évre vagy a következő nyertes pályázatig – figyelembe véve az építészeti értékeket - kihelyez egy az Önkormányzat által biztosított táblát, amelyen szerepel, hogy a társasház önkormányzati támogatásban részesült.

**II. A támogatás folyósítása**

1. A támogatás folyósítására jelen szerződés aláírását követő 30 napon belül a Társasház által jelen szerződésben megjelölt számlájára történő átutalással kerül sor, amennyiben a szerződés aláírásával egyidejűleg a pénzintézeti felhatalmazó levél eredeti példánya benyújtásra került.
2. Amennyiben jelen szerződés megkötésének időpontjában az érintett Társasháznak a helyi önkormányzat felé adó vagy egyéb tartozása van, a támogatás összegéből a tartozás levonásra került.
3. Ütemezett elszámolás benyújtására nincs lehetőség.
4. Elszámolásként az alábbi dokumentumokat kell benyújtani **Cégkapun / ügyfélkapun keresztül elektronikus úton benyújtva:**

*(Hivatali kapu elérhetőség: rövid név: BPVIIPH; KRID kód:500127390)*

* 1. elszámolási iratjegyzék
  2. a mindenkor jogszabályi előírásoknak megfelelően kitöltött számla/számlák mellékleteivel (*számlarészletező*)

A számlák eredeti példányára rá kell írni – ezzel együtt kell lemásolni – „*2020. évi VII. kerületi társasházi pályázati forrásból támogatva”*. Készpénzfizetési számla esetén a számlán/kon fel kell tüntetni, hogy „*fizetve*”.

* 1. vállalkozási szerződés a Társasház és a vállalkozó között
  2. a munkák vállalkozási szerződés szerinti elvégzését igazoló, a hatályos jogszabályoknak megfelelő dokumentum másolata (*minden közreműködő, legalább a társasház közös képviselője és kivitelező által aláírva*)
  3. a számlavezető pénzintézetnél tett, az Önkormányzatnak inkasszó jogot biztosító bejelentés (felhatalmazó levél) eredeti példánya.
  4. fotódokumentáció az elkészült munkákról

1. Az elszámolás során kizárólag a Bizottság által elfogadott, elvégzett munkákról kiállított számlák, azok egyidejű benyújtása mellett fogadhatók be. Ha a benyújtott számlák alapján a megítélt támogatás teljes összege nem fizethető ki, úgy a kibocsátott hiánypótlási felhívás alapján egyszeri – 5 munkanapon belüli – hiánypótlásra van lehetőség (kézbesítési vélelem ebben az esetben is a pályázati kiírás VI. fejezet 3) pontja alapján értendő). Amennyiben a hiánypótlás nem megfelelően teljesül, úgy ezt követően nem nyújtható be és nem fogadható be elszámolás kiegészítéseként további számla, a támogatás elszámolása a már befogadott számlák alapján történik.
2. Ha a benyújtott számla összege kevesebb, mint a támogatás, a különbözetet az elszámolás elfogadásáról szóló értesítés átvételét követő 15 napon belül vissza kell utalni az önkormányzat számlájára.

**IV. Egyéb kikötések**

1. Az Önkormányzatot **ellenőrzési jog** illeti meg, egyeztetett időpontokban a munkálatok megtekintésére, a költségvetés összegének felhasználásával kapcsolatos nyilvántartás és bizonylatok áttekintésére.
2. A költségvetési támogatások felhasználását, ha ennek a szerződéskötéskor hatályos közbeszerzésekről szóló törvény szerinti feltételei fennállnak, közbeszerzés alkalmazásához kell kötni és köteles a szerződéskötéskor hatályos közbeszerzésekről szóló törvény rendelkezéseit alkalmazni.
3. A Társasháznak, amennyiben a tárgyévben juttatott támogatások és megkötött szerződések alapján a Társasházra a jelen fejezet 2) pontjában foglalt kötelezettségek vonatkoznak, legkésőbb a számla benyújtásával egyidejűleg a dokumentumok bemutatásával igazolnia kell a közbeszerzési törvénynek megfelelő eljárását.
4. Amennyiben a Társasház jelen szerződésben foglalt adataiban (pl.: közös képviselet, bankszámlaszám) változás áll be, úgy a Társasház ezt a változás bekövetkezte után haladéktalanul, de legkésőbb a változást követő 10 munkanapon belül köteles bejelenteni és a bejelentést iratokkal igazolni.
5. A szerződésben foglalt adatok változásában történt változás be nem jelentéséből adódó károkért és hátrányokért a társasház felel.
6. A Nyertes pályázó jelen megállapodás aláírásával tudomásul veszi, hogy az Állami Számvevőszék vizsgálhatja a támogatás felhasználását az Állami Számvevőszékről szóló 2011. évi LXVI. törvény szerint.
7. A Nyertes pályázó tudomásul veszi, hogy jelen megállapodás közérdekű adatainak nyilvánossága az információs önrendelkezési jogról és az információszabadságról szóló 2011. évi CXII. törvényben foglaltak szerint az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) történő közzététellel valósul meg.
8. Nyertes pályázó tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.

**V. A megállapodás megszegése**

1. Az Önkormányzat jogosult a szerződés azonnali hatályú felmondására, ha a Társasház jelen fejezetben foglaltakon túl súlyosan megszegi (*súlyos megszegésnek minősül: a határidők be nem tartása, a szerződéstől eltérő munkák elvégzése*) a támogatási szerződésben foglaltakat.
2. A Társasház a felmondás kézhezvételét követő 15 napon belül egy összegben köteles visszafizetni a már felvett (*Önkormányzat által átutalt*) összes támogatás összegét.
3. Amennyiben a Társasház a szerződés II. fejezet 6) pontjában vagy jelen fejezet 2) pontjában foglalt esetekben a támogatást határidőben nem fizeti vissza az Önkormányzat részére, az Önkormányzat inkasszós jogát érvényesíti

A jelen támogatási szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.) valamint a tárgyhoz kapcsolódó egyéb jogszabályok vonatkozó rendelkezései az irányadók.

A Társasház egyben nyilatkozik, hogy a hivatkozott jogszabályokat ismeri, a benne foglaltakat magára nézve kötelezően elismeri.

**A támogatási szerződés kapcsolattartói:**

Polgármesteri Hivatal részéről: Főépítészi és Műszaki Iroda.; telefon: 06-1/462-3368

Társasház részéről: ……………………………..; telefon: …

Budapest, 2020 ............................

|  |  |
| --- | --- |
| ......................................................................  Budapest Főváros VII. kerület Erzsébetváros  Önkormányzat képviseletében  Niedermüller Péter  polgármester | ......................................................................  Budapest VII. kerület,  ……………szám alatti  társasház képviseletében  (………………….) |

Ellenjegyeztem:

…………………………

Dr. Laza Margit

jegyző

Pénzügyi ellenjegyző:

…………………………

Nemes Erzsébet

Pénzügyi Iroda vezetője/gazdasági vezető

A támogatási szerződés 1 példányát átvettem:

Budapest , 2020 …………………………. ………………………………………

a Társasház képviseletében