**PÁLYÁZATI FELHÍVÁS**

**Budapest Főváros VII. kerület Erzsébetváros Önkormányzata** (1073 Budapest, Erzsébet krt.6.) megbízásából és képviseletében eljárva az **EVIN Erzsébetvárosi Ingatlangazdálkodási Nonprofit Zrt.** (1071 Bp. Damjanich u. 12.) (a továbbiakban: „**Kiíró**”) – a Pénzügyi és Kerületfejlesztési Bizottság**159/2020. (VI.23.) és 160/2020. (VI.23.)** számú, valamint a **…./2020. (VIII.25.) számú** határozatai alapján

**NYILVÁNOS PÁLYÁZATOT HIRDET**

**az alábbi táblázatban felsorolt nem lakás céljára szolgáló üres helyiségek bérbeadás útján történő hasznosítására a pályázó által megjelölt, de a Kiíró által elfogadott tevékenység céljára,**

**határozott időre, legfeljebb 5 év időtartamra, amely feltételhez kötötten maximum 15 évre meghosszabbítható.**

Kiíró ezúton tájékoztatja a pályázót az alábbiakról:

* Budapest Főváros VII. kerület Erzsébetváros Önkormányzata Képviselő-testületének 12/2012.(III.26.) számú önkormányzati rendeletének 61. § (2) bek. a) pontja és (3) bekezdése értelmében a határozott időtartamú bérleti szerződés időtartama **legfeljebb 5 év**, azonban amennyiben a helyiség leendő bérlője a szerződésben kötelezettséget vállal a forgalmi értékhez viszonyított jelentős, legalább az egy éves bérleti díj összegét meghaladó mértékű beruházásra, úgy a bérleti jogviszony időtartama **legfeljebb 15 év lehet.**
* **Budapest Főváros VII. kerület Erzsébetváros Önkormányzatának Képviselő-testülete 309/2019.(XI.25.) számú határozata alapján a vendéglátóipari tevékenységre történő bérbeadást nem támogatja.**

Az eljárást az Önkormányzat megbízásából az EVIN Erzsébetvárosi Ingatlangazdálkodási Nonprofit Zrt. bonyolítja le. Az ajánlatok elbírálása Budapest Főváros VII. ker. Erzsébetváros Önkormányzata Képviselő-testületének Pénzügyi és Kerületfejlesztési Bizottsága (továbbiakban: „Elbíráló”) hatásköre.

Az ajánlat benyújtásához a dokumentáció az EVIN Erzsébetvárosi Ingatlangazdálkodási Nonprofit Zrt. honlapján – **www.**[**evin.hu**](http://www.evin@evin.hu)letölthető.

A pályázati felhívást legalább 15 napra az Önkormányzat internetes honlapján közzé kell tenni, a feltöltés napjának megadásával. A felhívást a Polgármesteri Hivatal Hirdetőtábláján a honlapra történő feltöltés napjával egyidejűleg ki kell függeszteni.

**A pályázatok benyújtásának határideje:**

**2020. szeptember 25. péntek 12.00 óra**

**A pályázatok benyújtásának helye:**

Az ajánlatokat az **EVIN Erzsébetvárosi Ingatlangazdálkodási Nonprofit Zrt.** Lakás- és Helyiséggazdálkodási Iroda **Helyiséggazdálkodási Csoport** munkatársainál (1071 Budapest, VII. ker. Damjanich u. 12. fsz. 1.) **magyar nyelven kitöltve**, **lezárt borítékban 1 eredeti példányban** kell benyújtani. Bérbevételi ajánlatot **több helyiség bérbevételére is lehet benyújtani**, ebben az esetben Pályázó köteles **helyiségenként leadni** a pályázati dokumentációt a **kötelező mellékletek csatolásával**, valamint **helyiségenként külön megfizetni** és hitelt érdemlően igazolni a **pályázati biztosíték** befizetését.

Pályázni a **Pályázó által kitöltendő, a konkrét helyiség címét is tartalmazó Jelentkezési és ajánlati lap kitöltésével lehet**, mely letölthető mellékletként megtalálható a [www.evin.hu](http://www.evin.hu) honlapon.

Az ajánlati lap mellékleteinek valamennyi írott oldalát folyamatos sorszámozással kell ellátni, valamint a pályázó vagy a képviseletére jogosult törvényes képviselője, illetve az általa meghatalmazott személy kézjegyével kell ellátni. Az aláírási jogosultság igazolása aláírási címpéldánnyal vagy ügyvéd által ellenjegyzett aláírási mintával és közjegyző által hitelesített vagy ügyvéd által ellenjegyzett okiratba foglalt meghatalmazással történhet. *Az ajánlatokat személyesen vagy meghatalmazott útján lehet benyújtani.*

**A Kiíró lezáratlan vagy sérült borítékot nem vesz át, és minden, az ajánlattételi határidőn túl benyújtott ajánlatot érvénytelennek nyilvánít.**

1. **A pályázat résztvevője lehet:**
   1. Természetes személyek (magyar vagy külföldi állampolgár), továbbá a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezet,
   2. aki a pályázati határidő lejártáig a jelen pályázati és részvételi feltételeket teljesíti és elfogadja,
   3. aki a hirdetményben szereplő nem lakás céljára szolgáló helyiség hasznosítására megjelölt határidőn belül pályázatot nyújt be.
2. **Bérleti díj, pályázati biztosíték és óvadék:**
   1. A minimálisan megajánlható havi bérleti díj a Budapest Főváros VII. kerület Erzsébetváros Önkormányzata Képviselő-testületének a 144/2015. (III.25.) számú határozat szerinti övezeti besorolása alapján, a csökkentő/növelő tényezők figyelembevételével került megállapításra, mely a lenti táblázatban feltüntetésre került.
   2. **Pályázati biztosíték összege** a Budapest Főváros VII. kerület Erzsébetváros Önkormányzata Képviselő-testületének 144/2015.(III.25.) számú határozatának 9) pontjában meghatározott, csökkentő-növelő tényezők nélküli **bruttó bérleti díj 3 havi összeg**ével megegyező, amely a nyertes ajánlattevő részére az **óvadék összegébe beszámításra**, a többi pályázónak, illetve az érvénytelen pályázatot benyújtó pályázónak, a pályázat elbírálását követően, a pályázó részére az érvénytelenségről szóló értesítés kipostázását követő 30 munkanapon belül, a bérleti jogot nem nyert pályázó részére az e tényről szóló értesítést követő 30 munkanapon belül visszautalásra kerül. A pályázó az ajánlati kötöttsége ideje alatti, azaz az ajánlattételi határidő lejártát követő 30 napon belüli visszalépése vagy ajánlatának visszavonása esetén, a pályázó által teljesített ajánlati biztosíték összege nem kerül számára visszafizetésre, annak teljes összegét a Kiíró bánatpénz jogcímén jogosult megtartani.
   3. A **pályázati biztosíték összegét** az Önkormányzat OTP NYRT.-NÉL VEZETETT **11784009-15507008-06530000** SZÁMÚ LETÉTI számlájára kell megfizetni.

**A Pályázó az utalásnál a közlemény rovatban tüntesse fel a nevét és a megpályázott helyiség helyrajzi számát.**

**A pályázati biztosíték összegének legkésőbb a pályázat benyújtására meghatározott határidőig, azaz 2020. szeptember 25-ig meg kell érkeznie az Önkormányzat fenti számla számára, amennyiben az összeg a számlára ezen időpontig nem érkezik meg, úgy a benyújtott ajánlat érvénytelen.**

* 1. **A pályázati biztosíték teljes összegének határidőben történő megfizetése az érvényes ajánlattétel feltétele.**

Amennyiben a nyertes pályázó több helyiségre nyújtott be pályázati anyagot és az általa megfizetett pályázati biztosíték eltér az óvadékfizetési kötelezettség mértékétől, köteles a szükséges különbözet megfizetésére, túlfizetése esetén jogosult a különbözet megtérítésére. Az óvadék a szerződésből, a mögöttes jogszabályokból bérlőre háruló kötelezettségek nem teljesítése esetén fedezeteként használható fel, amennyiben a Bérlő az arra való felszólítást követő 15 napon belül kötelezettségének igazolt módon nem tesz eleget. Az óvadékot, illetve annak fennmaradó részét a bérleti jogviszony megszűnését követő 30 munkanapon belül a bérbeadó köteles visszafizetni bérlő részére, kivéve, ha a bérleti szerződés megszűnésekor a bérlő a helyiségre nem fizette a bérleti- és/vagy Közmű díjakat, illetve nem rendeltetésszerű használatra alkalmas állapotban adja vissza, vagy a bérlő bérleti szerződése a bérlő érdekkörében felmerült okból vagy a bérlő kezdeményezése okán kerül megszüntetésre. Ez utóbbi esetben az óvadék összege az Önkormányzatot illeti meg, mint kárátalány. Az óvadék után a bérlőt nem illeti meg kamat.

* 1. A nyertes pályázó esetén a befizetett ajánlati biztosíték összegét a Bérbeadó óvadékként tartja nyilván és a végleges bérleti szerződés megkötésekor azt figyelembe veszi, ezért külön óvadékfizetési kötelezettség már nem terheli.

**3. Pályázati úton bérelhető helyiségek:**

**I.számú táblázat**

\* *a feltüntetett bérleti díj + ÁFA, nem tartalmazza a külön szolgáltatás díját (pl.: takarítás, szemétszállítás, fűtés, vízfogyasztás stb*.)

1. **A meghirdetett helyiségek megtekintésének időpontjai:**

|  |  |  |  |  |  |
| --- | --- | --- | --- | --- | --- |
|  | HRSZ | Utca | Megközelíthetőség | Alapterület m2 | A helyiségek megtekintésének időpontja |
|  | 33161/0/A/2 | Nefelejcs 25. | utcai földszint | 22 |  |
|  | 33082/0/A/3 | Péterfy S. utca 39. | utcai földszint | 15 |  |
|  | 32991/0/A/9 | Thököly út 10. | udvari földszint | 10 |  |
|  | 32948/0/A/2 | Thököly út 1-3. | utcai földszint+galéria | 45 |  |
|  | 32948/0/A/4 | Thököly út 1-3. | utcai földszint+galéria | 109 |  |
|  | 32919/0/A/42 | Murányi utca 1. | utcai földszint | 40 |  |
|  | 32869/0/A/1 | Thököly út 11. | utcai földszint | 76 |  |
|  | 32855/0/A/3 | Thököly út 17. | utcai földszint+galéria | 119 |  |
|  | 32855/0/A/4 | Thököly út 17. | utcai földszint+galéria | 39 |  |
|  | 32854/0/A/4 | Thököly út 19. | utcai földszint | 99 |  |
|  | 33034/0/A/4 | Thököly út 40. | utcai földszint+galéria | 35 |  |
|  | 33033/3/A/4 | Szinva utca 1-3. | utcai földszint | 49 |  |
|  | 33048/0/A/5 | Garay tér 15. | utcai földszint | 33 |  |
|  | 33186/0/A/1 | Hernád utca 25. | utcai földszint | 34 |  |
|  | 33709/0/A/3 | Hársfa utca 25. | utcai földszint | 93 |  |
|  | 33898/0/A/5 | Hársfa utca 37. | udvari fszt+emelet | 62 |  |
|  | 33861/0/A/3 | Vörösmarty utca 7. | utcai földszint | 48 |  |
|  | 33872/0/A/1 | Dob utca 89. | utcai fsz.+utcai pince +udvari pince | 230 |  |
|  | 33926/0/A/1 | Dob utca 84. | utcai földszint | 67 |  |
|  | 34027/0/A/5 | Király utca 75. | utcai földszint | 107 |  |
|  | 34071/0/A/3 | Kertész utca 35. | utcai földszint | 131 |  |
|  | 34331/0/A/1 | Akácfa utca 43. | utcai földszint+ udv.pince | 139 |  |
|  | 34130 | Kisdiófa utca 8. | utcai földszint | 19 |  |
|  | 34228 | Dob utca 3. | utcai pince | 97 |  |
|  | 34493/0/A/2 | Kazinczy utca 6/A | utcai pince | 162 |  |
|  | 3451/0/A/22 | Rákóczi út 30. | emelet | 166 |  |
|  | 34544/2/A/9 | Rákóczi út 34. | udvari földszint | 14 |  |
|  | 33359/0/A/6 | Dózsa György út 70. | utcai földszint | 113 |  |
|  | 33346/0/A/3-A | Dembinszky utca 41. | utcai földszint | 55 |  |
|  | 33335/0/A/2 | Marek J. utca 28. | utcai földszint | 17 |  |
|  | 33266/0/A/1 | Murányi utca 32. | utcai földszint | 75 |  |
|  | 33263/0/A/2 | István utca 26. | utcai földszint | 94 |  |
|  | 33263/0/A/3 | István utca 26. | utcai földszint | 41 |  |
|  | 33263/0/A/4 | István utca 26. | utcai földszint | 93 |  |
|  | 33276/0/A/13 | István utca 20. | utcai földszint+galéria | 80 |  |
|  | 33392/0/A/4 | Nefelejcs 53. | utcai földszint | 18 |  |
|  | 33391/0/A/3 | Nefelejcs 55. | utcai földszint | 17 |  |
|  | 33407/0/A/2 | Dembinszky utca 8. | utcai földszint | 20 |  |
|  | 33821/0/A/7 | Rottenbiller utca 44. | utcai földszint | 37 |  |
|  | 33821/0/A/9 | Rottenbiller utca 44. | utcai földszint | 24 |  |
|  | 33845/0/A/1 | Izabella utca 13. | utcai földszint | 66 |  |
|  | 33846/0/A/13 | Izabella utca 11. | udvari földszint | 58 |  |
|  | 33728/0/A/4 | Szövetség utca 30/A | utcai földszint | 74 |  |

1. **A pályázati dokumentációnak és a Jelentkezési és Ajánlati lapnak tartalmaznia kell:**

5.1. **A pályázó legfontosabb adatait**: nevét (nyilvántartásba vett nevét), lakcímét (székhelyét).

5.2. A pályázó által **megajánlott 1 m2-re vetített nettó havi bérleti díj + ÁFA összegét, amely nem lehet alacsonyabb a jelen pályázati felhívás 3.**

**pont 1. számú táblázatában megjelölt minimális havi nettó bérleti díj + ÁFA 1 m2 –re vetített összegénél.**

5.3. Pályázó által a helyiségben **folytatni kívánt tevékenységet, funkciót**.

5.4. **A pályázónak ajánlatában nyilatkoznia kell arról, hogy tudomásul veszi az alábbiakat**:

a) a nyertes pályázó a **helyiséget megtekintett állapotban veszi bérbe, a helyiségben a megjelölt tevékenység folytatásához szükséges feltételeket saját költségén kell biztosítania, megtérítési igény nélkül;**

b) a bérleti szerződés megkötése nem mentesít a tevékenységhez szükséges **hatósági engedélyek** és – amennyiben jogszabály előírja - a **társasház hozzájáruló nyilatkozatának a beszerzése** alól, ezeket a bérleti szerződés megkötésével egyidejűleg hitelt érdemlően bérbeadó rendelkezésére bocsájtja. A szükséges hatósági engedélyek és – amennyiben jogszabály előírja – a társasház hozzájáruló nyilatkozata hiányában, a helyiségben a tervezett tevékenység nem kezdhető meg.

c) a hatósági eljárásokban az **Önkormányzat, mint tulajdonos vagy megbízottja hozzájárulásának beszerzése nem mellőzhető, ha építési vagy átalakítási munka végzésére van szükség;**

d) ha az Önkormányzat, mint **tulajdonos hozzájárulását** vagy a **hatóság a szükséges engedélyeket nem adja meg**, illetve a **társasház** jogszerűen **megtiltja a helyiségben végezni kívánt tevékenységet**, vagy nem járul hozzá a bérlő által kezdeményezett rendeltetésmód változáshoz, **az Önkormányzattal szemben igény nem támasztható**;

e) a **hatósági engedélyeket és a harmadik személyek hozzájárulását a bérlőnek kell beszereznie**;

f) a **bérlőnek saját költségén közjegyzői okiratban kötelezettséget kell vállalnia a bérleti szerződésben foglaltak betartására, azok nem teljesítésekor a bérbeadó felmondása esetére a helyiség kiürítésére és tartozásmentes visszaadására**;

g) a **pályázó** tudomásul veszi, hogy a kötelezően vállalt **ajánlati kötöttségének időtartama**, az ajánlattételi határidő lejárta napját, azaz **2020. szeptember 25. napját követő 60 (hatvan) naptári nap;**

h) **amennyiben a pályázó az ajánlati kötöttsége ideje alatt (5.4. g) pont a pályázatát visszavonja, úgy az általa befizetett pályázati biztosítékot**

**elveszíti;**

i) **a** **benyújtott ajánlat nem módosítható és hiánypótlás leadására nincs lehetőség,**

j) **a bérbeadó jogosult a bérleti díjat minden évben a KSH által közzétett inflációs rátának megfelelően növelni.**

5.5. **Az ajánlatkérő (Kiíró) ajánlati kötöttsége a nyertes pályázó személyéről való döntés meghozatalakor kezdődik**.

**6. A pályázati felhívás visszavonása:**

6.1. Kiíró a pályázati felhívást az ajánlatok benyújtására megjelölt időpontig (azaz az ajánlattételi határidő lejártáig: 2020.09.25.) visszavonhatja, döntését köteles a pályázati felhívás közzétételére vonatkozó szabályok szerint meghirdetni, illetve erről az ajánlattevőket haladéktalanul írásban értesíteni.

6.2. Az ajánlattevő az ajánlattételi határidő lejártáig visszavonhatja pályázati ajánlatát, azt követően történő visszalépés esetén, a pályázó elesik a pályázati biztosíték díjtól.

1. **A pályázat benyújtásakor a kötelezően csatolandó mellékleteket magyar nyelven kell benyújtani:** 
   * 1. **Egyéni vállalkozók esetében** a 2010. jan. 1. után indult egyéni vállalkozások esetében a Közigazgatási és Elektronikus Közszolgáltatások Központi Hivatala által kiállított **hatósági bizonyítvány**, korábbi egyéni vállalkozás esetében az illetékes okmányiroda **hatósági bizonyítványa** (a pályázatok benyújtására nyitva álló határidő kezdetét megelőzően legfeljebb **30 napnál nem régebbi** időpontban kiállított okirattal).

7.2. **Jogi személy pályázó esetén:**

a) **30 napnál nem régebbi hiteles cégkivonat** vagy a pályázóra vonatkozó szabályok szerinti nyilvántartást végző hatóság által kiállított

nyilvántartásba vételt igazoló okirat hiteles példánya,

b) **eredeti vagy közjegyző által hitelesített másolatban aláírási címpéldány** vagy **ügyvéd által ellenjegyzett**, a Cégtörvény 9. §-nak megfelelő

eredeti **aláírás-minta**, amennyiben ezen okiratokkal a pályázónak a vonatkozó jogszabályok alapján kötelezően rendelkeznie kell; és **amennyiben az ajánlatot nem a pályázó aláírásra jogosult képviselője írja alá, úgy közjegyzői okiratba, vagy ügyvéd által ellenjegyzett teljes bizonyító erejű** **magánokiratba foglalt meghatalmazás,**

c) a csődeljárásról és felszámolási eljárásról szóló 1991. évi XLIX. törvény szerinti gazdálkodó szervezet pályázó esetén a vezető tisztségviselőjétől

származó azon **nyilatkozat,** amely szerint a **pályázó nem áll végelszámolás alatt, nincs ellene indított csőd-, illetve felszámolási eljárás**

**folyamatban**.

7.3. **Valamennyi pályázónak be kell nyújtania az alábbi okiratokat, nyilatkozatokat**:

a) **igazolás, hogy a pályázónak nincs 12 hónapnál régebben lejárt adó, illeték, vám, társadalombiztosítási járulék, valamint elkülönített állami pénzalappal szemben fennálló tartozása** (NAV „együttes” nemleges adóigazolás); amennyiben a pályázó szerepel a Nemzeti Adó- és Vámhivatal által vezetett „köztartozásmentes adózó” adatbázisban, elegendő az erre vonatkozó nyilatkozatát csatolnia,

b) nyilatkozat, hogy a **Kiíróval** **szemben nincs fennálló adótartozása**, mely nyilatkozatot a Budapest Főváros VII. kerület Erzsébetvárosi Polgármesteri Hivatal Pénzügyi Irodájának Adócsoportjában lehet beszerezni,

c) nyilatkozat arról, hogy **nincs** a Kiíró **tulajdonában lévő ingatlan bérleti jogviszonyával kapcsolatos tartozása** (bérleti díj, közüzemi díjak stb.)

d) **a mellékletben szereplő nyilatkozat elfogadása,**

e) **a pályázati biztosíték megfizetését hitelt érdemlően igazoló dokumentum**.

7.4. Valamennyi pályázónak meg kell jelölnie azonnali elérhetőségét (mobil telefonszám és e-mail cím).

8. **A pályázatok bontása**:

8.1. A pályázatok bontására:

**2020. szeptember 29. napján kedd 10.00 órakor zártkörűen, a Kiíró jogi képviselőjének jelenlétében kerül sor**

**az EVIN Erzsébetvárosi Ingatlangazdálkodási Nonprofit Zrt., 1071 Budapest, VII. ker. Damjanich u. 12. hivatalos helyiségében**

8.2. A pályázatok felbontásakor jegyzőkönyv készül, amelyben rögzítésre kerül a pályázó neve és a bérbe venni kívánt helyiség címe, valamint hogy a pályázó minden szükséges dokumentumot rendelkezésre bocsátott-e.

8.3. **A Kiíró a pályázati ajánlatok felbontásakor, illetve azt követően megállapítja, hogy mely ajánlatok érvénytelenek.**

**Érvénytelen az ajánlat, ha:**

8.3.1. olyan ajánlattevő nyújtotta be, aki nem jogosult részt venni a pályázaton, illetve aki nem felel meg az Önkormányzat tulajdonában álló lakások és nem lakás céljára szolgáló helyiségek bérbeadásáról szóló, Budapest Főváros VII. kerület Erzsébetváros Önkormányzata Képviselő-testületének 12/2012. (III.26.) önkormányzati rendelete 58.§ (1) bekezdésében foglaltaknak

8.3.2. a pályázatot a pályázati felhívásban meghatározott ajánlattételi határidő lejárta után nyújtották be,

8.3.3. az ajánlattevő a pályázati biztosítékot határidőben nem fizette meg, vagy annak befizetését nem hitelt érdemlően igazolta. (Bank által hitelesített

befizetési vagy átutalási bizonylat),

8.3.4. A pályázati dokumentáció nem lezárt borítékban került leadásra,

8.3.5. A kötelezően beadandó dokumentumok bármelyike nem került leadásra.

9. **A pályázati eljárás érvénytelensége és eredménytelensége:**

9.1. **Érvénytelen a pályázati eljárás, ha**

**a pályázat értékelésekor és elbírálásakor az összeférhetetlenségi szabályokat megsértették, vagy akkor is, ha valamelyik pályázó, vagy az érdekkörében álló más személy az eljárás tisztaságát, illetve a többi ajánlattevő érdekeit súlyosan sértő cselekményt követ el, vagy a pályázat titkosságát megsértette.**

**Összeférhetetlenségi szabályok:**

**A pályázati eljárás során összeférhetetlenséget kell megállapítani, ha a pályázatok elbírálásában olyan természetes személy, szervezet, illetőleg képviselőjük vesz részt, aki maga is ajánlattevő,  vagy**

**- annak közeli hozzátartozója (Ptk. 8:1. § (1) bek.),**

**- annak munkaviszony alapján felettese, vagy alkalmazottja,**

**- annak más szerződéses jogviszony keretében foglalkoztatója, vagy foglalkoztatottja,**

**- ha bármely oknál fogva nem várható el tőle az ügy elfogulatlan megítélése**

9.2. **Eredménytelen a pályázati eljárás, ha**

**9.2.1. nem érkezett pályázati ajánlat, vagy az értékelhetetlen,**

**9.2.2. nem az erre rendszeresített nyomtatványon kerül benyújtásra,**

**9.2.3. határidőn túl került benyújtásra,**

**9.2.4. hiányosan került benyújtásra,**

**9.2.5. nem felel meg a helyi rendeletben vagy a pályázati kiírásban meghatározott feltételeknek,**

**9.2.6. kizárólag érvénytelen pályázatok érkeztek,**

**9.2.7. egyik ajánlattevő sem tett a pályázati dokumentációban foglaltaknak eleget,**

**9.2.8. Kiíró az eljárás érvénytelenségéről vagy eredménytelenségéről döntött,**

**9.2.9. valamelyik pályázó vagy az érdekkörében álló más személy az eljárás tisztaságát, illetve a többi pályázó érdekeit súlyosan sértő cselekményt követ el, vagy a pályázat titkosságát megsértette,**

**9.2.10. amennyiben a pályázati időszak alatt bizonyítást nyer, hogy a pályázó a bérbevételi ajánlatban valótlan adatot/körülményt közölt.**

9.3. **Kiíró fenntartja azt a jogot:**

**- a pályázati eljárást érvényes ajánlatok esetén is külön indokolás nélkül eredménytelennek nyilvánítsa.**

**- több azonos tartalmú (díj) ajánlat esetén az ajánlattevők között versenytárgyalást tartson.**

**A Kiíró a versenytárgyalás tényéről, helyéről és idejéről, valamint a szükséges körülményekről az azonos tartalmú ajánlatot tevő pályázókat köteles írásban (a pályázó által megadott e-mail címre küldéssel) kellő időben értesítenie.**

10. **A pályázati ajánlatok elbírálása, eredményhirdetés**:

10.1. A pályázat eredményéről Budapest Főváros VII. kerület Erzsébetváros Önkormányzat Képviselő-testületének Pénzügyi és Kerületfejlesztési Bizottsága a bontást követő 30 napon belül dönt.

10.2. A pályázatok elbírálása során Budapest Főváros VII. kerület Erzsébetváros Önkormányzat Képviselő-testületének Pénzügyi és Kerületfejlesztési Bizottsága a megajánlott bérleti díj nagysága alapján dönt.

10.3. A pályázat eredményéről az EVIN Erzsébetvárosi Ingatlangazdálkodási Nonprofit Zrt. Budapest Főváros VII. kerület Erzsébetváros Önkormányzat Képviselő-testületének Pénzügyi és Kerületfejlesztési Bizottsága döntését követő 15 napon belül az ajánlattevőket írásban értesíti.

11. **Bérleti Szerződés, a helyiség átadása - birtokba vétel:**

11.1. A bérleti szerződés tartalmi elemeit az Önkormányzat tulajdonában álló lakások és nem lakás céljára szolgáló helyiségek bérbeadásáról szóló, Budapest Főváros VII. kerület Erzsébetváros Önkormányzata Képviselő-testületének 12/2012. (III. 26.) rendelete tartalmazza.

11.2. A Kiíró a **nyertes pályázó visszalépése esetén** **jogosult a pályázat soron következő helyezettjével szerződést kötni**, ez esetben a második helyezett lép a nyertes helyére.

11.3. A nyertes pályázó esetén a befizetett ajánlati biztosíték összegét a Bérbeadó óvadékként tartja nyilván és a végleges bérleti szerződés megkötésekor azt figyelembe veszi, ezért külön óvadékfizetési kötelezettség már nem terheli.

11.4. A helyiség átadás-átvételére a bérleti szerződés mindkét fél általi aláírását és a közjegyzői okirat kiállítását követő 8 napon belül, előre egyeztetett időpontban kerül sor.

11.5. Amennyiben a pályázati eredmény kihirdetését követően, de a bérleti szerződés megkötését megelőzően bizonyítást nyer, hogy a pályázó a bérbevételi ajánlatban **valótlan adatot/körülményt közölt** és annak korábbi ismerete a bérbevételi **ajánlat érvénytelenségét eredményezte volna**, a szerződés a sorrendben következő nyertes helyezettel köthető meg. Amennyiben a szerződés megkötését követően nyer bizonyítást, hogy a pályázó a bérbevételi ajánlatban valótlan adatot/körülményt közölt – mely körülmény a pályázat meghirdetését megelőzően keletkezett – és annak korábbi ismerete a bérbevételi ajánlat érvénytelenségét eredményezte volna, a **Bérbeadó** a bérleti szerződést jogosult **felmondani** és a helyiség **kiürítésére tárgyában eljárást kezdeményezni.**

12. **Egyéb:**

12.1. A kiírásban nem szabályozott kérdésekben, a megkötésre kerülő bérleti szerződéssel kapcsolatos esetleges vitás kérdésekben a Budapest Főváros VII. Kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló 12/2012.(III. 26.) számú Erzsébetváros Önkormányzata rendelete, valamint a vonatkozó jogszabályok hatályos rendelkezései az irányadók.

12.2. A pályázatra vonatkozó további kérdésekkel kapcsolatban az EVIN Erzsébetvárosi Ingatlangazdálkodási Nonprofit Zrt. Helyiséggazdálkodási Csoportjának munkatársai ügyfélfogadási időben (Az EVIN Erzsébetvárosi Ingatlangazdálkodási Nonprofit Zrt.: H: 13.00.- 17.30, K: Nincs, Sz: 08.00-12.00 és 13.00-16.00, Cs: Nincs, P: Nincs) személyesen, vagy azon kívül telefonon a 06 1 352-8655 vonalas telefonszámon, illetve a 06 30 611 2007 és 06 30 843 4083 mobil telefonszámokon nyújtanak felvilágosítást munkaidőben vagy e-mailben a **palyazat@evin.hu** címen.

Budapest, 2020. augusztus 26.

|  |  |  |
| --- | --- | --- |
|  |  | a Budapest Főváros VII. kerület Erzsébetváros Önkormányzata képviseletében és megbízásából  eljáró, Kiíró  az EVIN Erzsébetvárosi Ingatlangazdálkodási Nonprofit Zrt. |